**หนังสือสัญญาเช่าที่จอดรถ**

สัญญาทำที่บ้านเลขที่ 511 ซอยนราธิวาสราชนครินทร์ 30 แยก 10 แขวงช่องนนทรี เขตยานนาวา กรุงเทพมหานคร 10120

ณ วันที่\_\_\_\_\_\_\_ เดือน\_\_\_\_\_\_\_\_\_\_\_\_\_\_\_ พ.ศ.\_\_\_\_\_\_\_\_

หนังสือนี้ทำขึ้นเพื่อเป็นหลักฐานแสดงว่า\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ซึ่งต่อไปนี้จะเรียกว่า “ผู้ให้เช่า” ฝ่ายหนึ่งได้ตกลงทำสัญญากับ\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ถือบัตรประจำตัวประชาชนเลขที่\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ที่อยู่ตามบัตรประชาชน บ้านเลขที่\_\_\_\_\_\_ หมู่\_\_\_\_\_ ถนน\_\_\_\_\_\_\_\_\_\_\_\_\_ ตำบล/แขวง\_\_\_\_\_\_\_\_\_\_\_\_ อำเภอ/เขต\_\_\_\_\_\_\_\_\_\_\_ จังหวัด \_\_\_\_\_\_\_\_\_\_\_\_\_\_\_\_\_\_\_\_ เบอร์โทรศัพท์ \_\_\_\_\_\_\_\_\_\_\_\_\_\_\_ ซึ่งต่อไปนี้จะเรียกว่า “ผู้เช่า” อีกฝ่ายหนึ่ง ทั้งสองฝ่ายตกลงทำหนังสือสัญญาฉบับนี้ โดยมีข้อความต่อไปนี้

**ข้อ 1 พื้นที่จอดรถที่ให้บริการ**

ผู้ให้เช่าตกลงให้เช่า และ ผู้เช่าตกลงเช่าที่จอดรถ ซึ่งตั้งอยู่บ้านเลขที่ 511 ซอยนราธิวาสราชนครินทร์ 30 แยก 10 แขวงช่องนนทรี เขตยานนาวา กรุงเทพมหานคร 10120 จำนวน 1 (หนึ่ง) ช่องจอด รวมถึงสิ่งอำนวยความสะดวกที่ติดตั้งไว้แล้ว ณ วันที่ทำสัญญา หรือที่ผู้ให้เช่าอาจนำมาติดตั้งในอนาคต ซึ่งต่อไปนี้จะเรียกว่า “ที่จอดรถ”

**ข้อ 2** **ระยะเวลาการให้บริการ**

ผู้ให้เช่าตกลงให้เช่า และ ผู้เช่าตกลงเช่าที่จอดรถ ตั้งแต่วันที่\_\_\_\_\_\_\_ เดือน\_\_\_\_\_\_\_\_\_\_\_\_\_\_\_ พ.ศ.\_\_\_\_\_\_\_ เป็นต้นไป จนถึงวันที่\_\_\_\_\_\_\_ เดือน\_\_\_\_\_\_\_\_\_\_\_\_\_\_\_ พ.ศ.\_\_\_\_\_\_\_ ซึ่งต่อไปนี้จะเรียกว่า “ระยะเวลาการให้บริการ”

**ข้อ 3 ค่าบริการ**

ผู้ให้เช่าตกลงให้เช่า และ ผู้เช่าตกลงเช่าที่จอดรถ ในอัตราช่องจอดละ 1,000 บาทต่อเดือน (หนึ่งพันบาท)

**ข้อ 4 กำหนดการชำระค่าบริการและการชำระค่าบริการ**

ผู้เช่าตกลงชำระค่าบริการตามสัญญาฉบับนี้ เป็นจำนวนทั้งสิ้นในคราวเดียวภายในวันที่5 ของทุกเดือน ถ้าพ้นระยะเวลากำหนด ผู้เช่ายินยอมชำระค่าปรับเกินกำหนดในวันชำระ เป็นเงินวันละ 50 บาท

อนึ่ง ผู้เช่าตกลงชำระค่าบริการตามสัญญาฉบับนี้ โดยนำเข้าบัญชีเงินฝากธนาคาร\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ข้อ 5 ข้อตกลงการใช้พื้นที่จอดรถที่ให้บริการ**

ผู้เช่าให้สัญญาแก่ผู้ให้เช่าว่าจะใช้ที่จอดรถให้สอดคล้องและเป็นไปตามข้อตกลงการใช้พื้นที่จอดรถที่ให้บริการ ดังต่อไปนี้

1. ผู้ให้เช่าจะไม่รับผิดชอบต่อทรัพย์สินของผู้เช่าทุกกรณี
2. ผู้เช่าจะใช้ประโยชน์ในที่จอดรถด้วยความสงบเรียบร้อย ไม่กระทำการใดหรือยินยอมให้บุคคลอื่นกระทำการใดภายในหรือเกี่ยวเนื่องกับที่จอดรถอันเป็นหรืออาจเป็นการขัดต่อกฎหมาย หรือขัดต่อศีลธรรมอันดีของประชาชน หรือโดยเป็นหรืออาจเป็นเหตุให้เกิดอันตรายต่อสุขภาพ อนามัยหรือเป็นสิ่งที่น่ารังเกียจ หรือก่อให้เกิดความเดือนร้อนรำคาญให้แก่ผู้ให้เช่าหรือบุคคลอื่นใดที่อยู่ภายในและ/หรือใกล้เคียงที่จอดรถนั้น
3. ผู้เช่าจะไม่นำสิ่งของใดๆ อันอาจก่อให้เกิดความเสียหายต่อที่จอดรถและ/หรืออันอาจเป็นอันตรายต่อบุคคลอื่น เข้ามาในที่จอดรถ อันรวมถึงแต่ไม่จำกัดเพียง วัตถุไวไฟ วัตถุอันตราย สารกัมมันตภาพรังสี วัตถุที่มีน้ำหนักมากอันอาจมีผลกระทบต่อโครงสร้างของที่จอดรถ
4. ผู้ให้เช่ามีสิทธิว่ากล่าวตักเตือนและ/หรือร้องขอ ตามเห็นสมควรว่าจะเกิดความเสียหายต่อส่วนรวมนอกเหนือจากที่ระบุไว้ในหนังสือสัญญา และผู้เช่ายินดีที่จะต้องเชื่อฟังและปฎิบัติตาม

**ข้อ 6 การสิ้นสุดสัญญา**

สัญญาฉบับนี้จะถือว่าสิ้นสุดลงในกรณีใดกรณีหนึ่ง ดังต่อไปนี้

1. คู่สัญญาฝ่ายใดฝ่ายหนึ่งแจ้งเป็นลายลักษณ์อักษรให้คู่สัญญาอีกฝ่ายหนึ่งทราบถึงความประสงค์ที่จะเลิกใช้บริการหรือเลิกให้บริการตามสัญญาฉบับนี้ แล้วแต่กรณี
2. ในกรณีที่คู่สัญญาฝ่ายใดฝ่ายหนึ่งทำผิดข้อตกลงตามสัญญาฉบับนี้ และคู่สัญญาฝ่ายที่ไม่ผิดข้อตกลงนั้น ได้ใช้สิทธิบอกเลิกสัญญาโดยแจ้งเป็นลายลักษณ์อักษรให้อีกฝ่ายรับทราบ
3. กรณีเกิดเหตุสุดวิสัย อันเป็นเหตุให้ผู้ให้เช่าไม่สามารถให้บริการผู้เช่าได้ตามวัตถุประสงค์แห่งสัญญาเช่าฉบับนี้

**ข้อ 7 ผลการสิ้นสุดสัญญา**

เมื่อสัญญาฉบับนี้สิ้นสุดลงไม่ว่ากรณีใดๆ ผู้ใช้บริการตกลงจะ

1. นำยานพาหนะ ทรัพย์สิน สิ่งของและสัมภาระใดๆ ของผู้เช่า ออกไปจากที่จอดรถทันที
2. ในกรณีที่ผู้เช่าไม่ปฏิบัติตามความในวรรคก่อน ผู้เช่ายินยอมและตกลงให้ผู้ให้เช่ากระทำการ
3. เรียกเก็บค่าปรับรายวันจากผู้เช่าในอัตราวันละ 1,000 บาท หรือ
4. เคลื่อนย้าย นำออกไปจากที่จอดรถซึ่งยานพาหนะ ทรัพย์สิน สิ่งของและสัมภาระดังกล่าวนั้น
5. ในกรณีที่ผู้เช่าติดค้างชำระค่าบริการตามสัญญาฉบับนี้ ไม่ว่าทั้งหมดหรือบางส่วน ผู้ให้เช่าบริการอาจยึดหน่วงเอายานพาหนะ ทรัพย์สิน สิ่งของและสัมภาระใดๆ ที่ผู้เช่านำมาไว้ภายในที่จอดรถนั้นจนกว่าจะได้รับเงินค่าบริการครบตามสัญญาถ้วน

หนังสือสัญญาฉบับนี้ คู่สัญญาทั้งสองฝ่ายได้อ่านและเข้าใจข้อตกลงต่างๆ แห่งสัญญานี้โดยละเอียดดีแล้ว เห็นว่าถูกต้องตามเจตนาทุกประการ เพื่อเป็นหลักฐานจึงลงลายมือชื่อไว้ต่อหน้าพยานเป็นสำคัญ

………………………………………………………………. ผู้เช่า

(\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_)

………………………………………………………………. ผู้ให้เช่า

(\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_)

………………………………………………………………. พยาน

(\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_)